વેજલપુરમા રહેતા 14 વર્ષીય શિવમ પટેલનું જીવરાજ પાર્ક નજીક રેલ્વે ટ્રેક ક્રોસ કરતી વખતે ટ્રેનની અડફેટથી આવી જતાં મોત થયું હતું.. શિવમ જ્યારે રેલવે ટ્રેક ક્રોસ કરી રહ્યો હતો ત્યારે બોટાદ-ગાંધીધામ ટ્રેન બોટાદ તરફથી આવી રહી હતી. ડ્રાયવરે શિવમને ટ્રેક ક્રોસ કરતો જોઇને વારંવાર હોર્ન વગાડ્યો હતો.પરંતુ શિવમે કાનમાં હેન્ડ્સ ફ્રી ભરાવેલા હોવાથી તેણે હોર્ન સાંભળ્યું નહીં. અને તેણે પાટા ઓળંગી લીધા હતા પરંતુ તેના હાથમાં સાઇકલ હતી તેને ટ્રેનનો ધક્કો વાગાત શિવમનું માથું ટ્રેન સાથે અફળાયું હતું. શિવમનો મૃતદહે જોતા જ તેના પિતા ઉર્વેશભાઈ આઘાતથી દિગ્મૂઢ થઈ ગયા હતા અને વારવંરા વિલાપ કરતા બોલતા હતા કે શિવમને ચાર દિવસ પહેલા સાઇકન ન અપાવી હોત તો સારું થાત... જોકે સૌ કોઈ એ ચર્ચા કરી રહ્યા હતા કે બાળકો તથા યુવાનો માટે આઇપેડ કે ફોનમાં ભરાવેલા હેન્ડસ ફ્રી મોત બની રહ્યા છે.